Diari Oficial de la Generalitat Valenciana


Sumari del DOGV 7005, del 17-04-2013 (2013/3426)

Aprovació de projectes d'urbanització i addenda als projectes d'urbanització respecte de les infraestructures elèctriques dels sectors SP-5 i SP-6.
---------------------------------------------------------------------------------------------------------------------------------------------------

### Dades del document

Número de DOGV
:   7005

Data del DOGV
:   17-04-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/3426


Data del document
:   03-04-2013

Organisme emissor
:   Ajuntament del Puig de Santa Maria

Tipus de document
:   Anunci

Descriptors 

:   * Puig de Santa Maria, el
    * pla d'urbanisme
    * administració local

Aprovació de projectes d'urbanització i addenda als projectes d'urbanització respecte de les infraestructures elèctriques dels sectors SP-5 i SP-6. [2013/3426]  
L'alcalde, en data 25 de febrer de 2013, ha adoptat el decret següent:  
«Vist que en data 25 de maig de 2007 es van firmar els convenis urbanístics que regulen les condicions entre l'Ajuntament i l'entitat mercantil Promociones 72, SL, com a agent urbanitzador, dels programes d'actuació integrada per al desenrotllament dels sectors urbanitzables SP-5 i SP-6.  
Vist que l'entitat mercantil Promociones, 72, SL, com a agent urbanitzador dels programes d'actuació integrada per al desenrotllament dels sectors urbanitzables SP-5 i SP-6, ha presentat en este ajuntament la documentació següent:  
· Projectes d'urbanització dels sectors SP-5 i SP-6, registre d'entrada de data 25 de febrer de 2010.  
· Addenda als projectes d'urbanització respecte de les infraestructures elèctriques, presentat per registre d'entrada de 26 d'octubre de 2012.  
Vist l'informe tècnic de data 29 d'octubre de 2012, emés amb caràcter favorable sobre estos documents quant al compliment dels condicionants imposats en informes anteriors, així com l'informe jurídic, de data 31 d'octubre de 2012, sobre el procediment que s'ha de seguir.  
  
Vist que pel Decret número 1299, de data 31 d'octubre de 2012, es va acordar sotmetre a informació pública els documents a què es fa referència.  
Vistes les publicacions efectuades mitjançant un edicte en el Diari Oficial de la Comunitat Valenciana, tauler d'edictes de l'Ajuntament, així com en un diari no oficial d'àmplia difusió a la localitat.  
Vist que s'ha efectuat la remissió de notificacions al domicili fiscal de les persones que consten en el cadastre com a titulars de drets afectats pel projecte d'urbanització.  
Vist el certificat de Secretaria de data 7 de febrer, relatiu al fet que durant el termini d'informació pública del projecte d'urbanització i l'addenda a este dels sectors SP-5 i SP-6 no s'han presentat al·legacions.  
  
Considerant el que establixen els articles 34 i 46.3 de la Llei Reguladora de l'Activitat Urbanística, aplicable per raons temporals, segons la disposició transitòria 3a del Reglament d'Ordenació i Gestió Territorial i Urbanística (ROGTU).  
En virtut de les facultats que em conferix l'article 21.1.j de la Llei 7/1985, de 2 d'abril, Reguladora de les Bases de Règim Local, a través d'este decret, resolc:  
Primer. Aprovar definitivament els projectes d'urbanització dels sectors SP-5 i SP-6, registre d'entrada de data 25 de febrer de 2010, així com l'addenda als projectes d'urbanització respecte de les infraestructures elèctriques, presentada per registre d'entrada de 26 d'octubre de 2012.  
Segon. Notificar este acord a les persones interessades».  
Als efectes del que establix l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, la publicació d'este anunci produirà els efectes de notificació a aquelles persones interessades que siguen desconegudes o s'ignore el lloc o mitjà de notificació i, especialment, a aquelles respecte de les quals, intentada la notificació personal, esta haja resultat infructuosa.   
Contra este acte, que esgota la via administrativa, es podrà interposar un recurs de reposició davant d'esta Alcaldia, en el termini d'un mes des de la publicació d'este edicte. Alternativament, es podrà interposar un recurs contenciós administratiu davant dels jutjats d'eixe orde sitis a València, en el termini de dos mesos comptats des de la publicació d'este edicte. Sense perjuí de tot l'anterior, es podrà interposar qualsevol altre recurs que resulte pertinent.  
La qual cosa se us comunica perquè tinga els efectes legals pertinents.  
  
El Puig de Santa Maria, 3 d'abril de 2013.- L'alcalde: José Miguel Tolosa Peiró.